Bratislava, 13.7.2020

 Všetkým záujemcom

Vec

**Vysvetlenie výzvy na predkladanie ponúk**

Vo verejnom obstarávaní na predmet zákazky **„Zabezpečovanie pozáručného servisu a údržby, odstraňovanie porúch a nedostatkov vzniknutých na kamerách, serveroch, pracovných staniciach, zobrazovacích jednotkách, sieťových prvkoch, atď., po pripojenie do dátovej siete prevádzkovateľa“** vyhlásenom podľa § 117 zákona o verejnom obstarávaní vo Vestníku verejného obstarávania č.142/2020 zo dňa 07.07.2020 pod značkou 23885 – WNS, bola doručená nasledovná otázka:

**Otázka č. 1:**

Vo zverejnenej Rámcovej servisnej dohode sa pojednáva o neoddeliteľných prílohách č. 1 – 4, ktoré však nie sú súčasťou danej Rámcovej servisnej dohody. Budú obstarávateľom tieto zverejnené v plnom rozsahu?

**Odpoveď č. 1:**

K Rámcovej servisnej dohode je priložená Príloha č. 1, ktorá obsahuje opis predmetu zákazky.

Prílohu č. 2, t. j. oprávnené osoby objednávateľa doplní objednávateľ, t. j. verejný obstarávateľ pri uzavretí Rámcovej servisnej dohody s úspešným uchádzačom v súlade s aktuálnymi personálnymi kapacitami.

Prílohu č. 3, t. j. oprávnené osoby poskytovateľa doplní poskytovateľ, t. j. úspešný uchádzač pri podpise Rámcovej servisnej dohody.

Prílohou č. 4 sa stane dokument „Cenník, výkaz výmer“, ktorý tvorí prílohu č. 3 výzvy na predloženie ponuky a ktorý predloží úspešný uchádzač v ponuke ako Návrh na plnenie kritéria.

**Otázka č. 2:**

Zároveň v čl. 5 bod 2 Rámcovej servisnej dohody je stanovený limit nákladov na odstránenie poruchy 1000,00 EUR bez DPH, ktorého presiahnutie je poskytovateľ povinný oznámiť objednávateľovi, ktorý určí ďalší postup.

V opise predmetu zákazky, časť operatívny servis je uvedený limit nákladov vo výške 500,00 EUR bez DPH. Na základe uvedeného, ktorá hodnota je správna a zároveň záväzná?

**Odpoveď č. 2:**

Verejný obstarávateľ upravuje znenie Rámcovej servisnej dohody, ktorá tvorí prílohu č. 2 výzvy na predloženie ponuky, čl. 5 bod 2 nasledovne:

„Poskytovateľ po analýze poruchy u ktorej cenníkové náklady na jej odstránenie budú vyššie ako 500,- € bez DPH bude informovať objednávateľa o tejto skutočnosti. Oprávnená osoba objednávateľa potom určí ďalší postup. V prípade poruchy súvisiacej s udalosťami ktorými poistnou zmluvou je pred opravou poskytovateľ povinný vypracovať predbežnú finančnú kalkuláciu na základe požiadavky objednávateľa.“

Toto aktualizované znenie bude použité v Rámcovej servisnej dohode uzavretej s úspešným uchádzačom.

S pozdravom

 Mgr. Michal Garaj

 vedúci oddelenia verejného obstarávania